இந்த விவகாரம் குறித்துப் பேசிய காங்கிரஸ் செய்தித் தொடர்பாளர் ரன்தீப் சுரேஜ்வாலா, 'அதிகமான வரிகள் மூலம் 11 லட்சம் கோடி ரூபாய்வரை அரசு கொள்ளையடித்துள்ளது. இந்தியர்கள் முன்னெப்போதும் இல்லாத அளவுக்கு அதிகமான விலையில் பெட்ரோல், டீசல் வாங்கிவரும் நிலையில், மோடி அரசு வெளிநாடுகளுக்கு குறைவான விலையில் பெட்ரோல் டீசலை விற்பனை செய்கிறது. 2014-ம் ஆண்டு டீசல் மீதான சுங்கவரி 3.46 ரூபாய் இருந்தது. தற்போது அது 15.33 ரூபாயாக இருக்கிறது. கடந்த 4 ஆண்டுகளில் மட்டும் 12 முறை சுங்க வரி உயர்த்தப்பட்டுள்ளது.